
PRIMAR


EXPUNERE DE MOTIVE  PRIVIND OPORTUNITATEA PROIECTULUI DE HOTĂRÂRE
Privind aprobarea protocolului de colaborare între Inspectoratul Judeţean de Poliţie şi Municipiul Timişoara în vederea realizării accesului la reţeaua de fibră optică 
                                                   Motivul emiterii proiectului de hotărâre


                1.Descrierea situaţiei actuale 
                  Inspectoratul de Poliţie Judeţean Timiş solicită încheierea unui Protocol de colaborare cu Municipiul Timişoara în sensul realizării accesului IPJ la reţeaua de fibră optică din cadrul proiectului „Realizarea reţelei de comunicaţii prin fibră optică pentru infrastructura critică şi instituţiile de comandă şi control ale statului în Municipiul Timişoara”, prin care Municipiul Timişoara să asigure accesul la două fibre optice din reţea, pentru realizarea legăturilor de date între toate sediile MAI din Municipiul Timişoara. 
                2. Schimbări preconizate și rezultate așteptate
                 Urmare a încheierii acestui protocol, Inspectoratul de Poliţie Judeţean Timiş va asigura asistenţa tehnică de specialitate la realizarea lucrărilor de racordare la reţeaua dedicată de comunicaţii, precum şi servicii de asistenţă tehnică pentru toata durata proiectului, în vederea realizării legăturilor de date dintre secţiile arătate în lista anexată protocolului.
       3. Concluzii        
               Prin urmare, în conformitate cu art.45 alin.2 lit.e din Legea nr.215/2001 privind administraţia publică locală, cu modificările şi completările ulterioare, supun spre dezbatere şi aprobare proiectul de hotărâre privind aprobarea protocol de colaborare între Inspectoratul Judeţean de Poliţie şi Municipiul Timişoara în vederea realizării accesului la reţeaua de fibră optică din cadrul proiectului „Realizarea reţelei de comunicaţii prin fibră optică pentru infrastructura critică şi instituţiile de comandă şi control ale statului în Municipiul Timişoara”. 

